internet vaartha 137 Views
వేలం ధర రూ.1,245 కోట్లు
న్యూఢిల్లీ : సెబీ సహారా వివాదంలో కొనసాగుతున్న వేలం ప్రక్రియకు సంబంధించి స్టాక్‌ ఎక్ఛేంజిల నియంత్రణ సంస్థ సెబీ కొత్తగా 16 స్థిరాస్తులను చేర్చింది. వేలంధర 1245 కోట్లుగా ప్రకటించింది. నిధుల రికవరీకి ఈ వేలం ప్రక్రియ వచ్చేనెలలో కొనసాగుతుందని సెబీ వివరించింది. మొత్తం 42 విభాగాల్లో ఆస్తులను స్వాధీనం చేసు కున్న సెబీ 4345 కోట్ల రూపాయలు రిజర్వు ధరను ప్రకటించింది. మరిన్ని స్థిరాస్తులను ఈ వేలం ప్రక్రియకు తీసుకురావాలని నిర్ణయించింది. సెబీ తన ప్రకటనలో ఎస్‌బిఐ క్యాప్స్‌ ఎనిమిది స్థిరాస్తులను వచ్చేనెల 20వ తేదీ వేలం నిర్వహిస్తుందని, బేస్‌ధర 666 కోట్లుగా ఉంటుందని వివరించింది. హెచ్‌డిఎఫ్‌షి రియాల్టీ మరో ఎనిమిది స్థిరాస్తులకు వేలం నిర్వహిస్తుందని జులై 18వ తేదీ జరిగే ఈ ప్రక్రియకు రిజర్వుధర రూ.579 కోట్లుగా ప్రకటించింది. ఎస్‌బిఐ క్యాప్స్‌ ఇప్పటికే రెండు వేరువేరు వేలం పాటలకు వస్తోంది. జూలై ఏడు, 13 తేదీల్లోను, హెచ్‌డిఎఫ్‌సి రియాల్టీ జులై నాలుగు, ఐదు తేదీల్లో వేలం పాటలు నిర్వహిస్తున్నాయి. ఈరెండుసంస్థలు కూడా 13 స్థిరాస్తులను వేలం వేస్తాయి. రెండు సంస్థల మొత్తం విలువలు 3100 కోట్లుగా ఉంటుంది. ఇన్వెస్టర్ల సొమ్ము రికవరీకి సుప్రీంకోర్టు సహారా ఆస్తులు వేలం వేయాలి ఆదేశించింది. సెబీ ఇందుకోసం ఎస్‌బిఐక్యాప్‌, హెచ్‌డిఎఫ్‌సి రియాల్టీలను ఎంపికచేసి మొత్తం 61 భూములను వేలంకోసం అప్పగించింది. హెచ్‌డిఎఫ్‌సి రియాల్టీ మొత్తం 31 భూములను వేలం వేస్తున్నది. 2400 కోట్ల రూపాయలు బేస్‌ధరగా ఉంది. ఎస్‌బిఐ క్యాప్స్‌ 30 భూవ ులను వేలం వేస్తోంది. మార్కెట్‌ విలువలు 4100 కోట్లుగా ఉంటాయని అంచనా. దేశవ్యాప్తంగా వివిధ ప్రాంతాల్లో ఈ భూములు ఉన్నాయి. ఎక్కువగా స్థలాల రూపంలోనే ఉన్నాయి. కోర్టు మార్గదర్శకాలను అనుసరించి సర్కిల్‌ధరల్లో కనీసం 90శాతానికి తక్కువకాకుండా విక్రయించాలని సుప్రీం నిర్దేశించింది. రెండేళ్లపాటు జైలులో గడిపిన సహారా ఛీఫ్‌ సుబ్రతారాయ్ ఇటీవలే పెరోల్‌పై విడుదలయ్యారు. సెబీతో నడుస్తున్న సుదీర్ఘకాలం వివాదంలో సుప్రీం ఉత్తర్వులమేరకు ఆయన్నుజ్యుడీషియల్‌ కస్టడీలోనికి తీసుకున్నారు.